**OBČINA RENČE-VOGRSKO SKRAJŠANI POSTOPEK OBČINSKI SVET**

*NASLOV:*

**ODLOK O SPREMEMBAH IN DOPOLNITVAH ODLOKA O USTANOVITVI** **JAVNEGA ZAVODA OSNOVNA ŠOLA KOZARA NOVA GORICA**

*PRAVNA PODLAGA:*

* 3. člen Zakona o zavodih (Uradni list RS - stari, št. 12/91, Uradni list RS/I, št. 17/91 - ZUDE, Uradni list RS, št. 55/92 - ZVDK, 13/93, 66/93, 45/94 - odl. US, 8/96, 31/00 - ZP-L, 36/00 - ZPDZC, 127/06 – ZJZP),
* 41. člen Zakona o organizaciji in financiranju vzgoje in izobraževanja (Uradni list RS, št. 16/07 - uradno prečiščeno besedilo, 118/06 - ZUOPP-A, 36/08, 58/09, 64/09 - popr., 65/09 - popr., 20/11, 40/12 - ZUJF, 57/12 - ZPCP-2D, 2/15 - odl. US, 47/15, 46/16, 49/16 - popr., 25/17 – Zvaj, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Mestna občina Nova Gorica (v nadaljevanju: MONG) je kot sedežna občina soustanoviteljica dne 11. 10. 2023 ostalim občinam soustanoviteljicam dostavila v sprejem končno besedilo predloga Odloka o spremembah in dopolnitvah Odloka o ustanovitvi javnega zavoda Osnovna šola Kozara Nova Gorica (v nadaljevanju: Odlok).

Odlok morajo v enakem besedilu obravnavati in sprejemati občinski sveti vseh občin soustanoviteljic.

*RAZLOGI ZA SPREJETJE SKLEPA:*

V predlogu odloka so predlagane naslednje spremembe in dopolnitve:

* Za podajo soglasij k:

- vrsti in številu oddelkov ter številu otrok v oddelku na podlagi 24. člen Pravilnika o

normativih za opravljanje dejavnosti predšolske vzgoje,

- sistemizaciji delovnih mest na podlagi 108. člena Zakona o organizaciji in financiranju

vzgoje in izobraževanja (v nadaljevanju: ZOFVI) in

- objavi prostega delovnega mest za strokovne delavce na podlagi 109. člena ZOFVI

se pooblasti župane občin soustanoviteljic Osnovne šola Kozara Nova Gorica (v nadaljevanju: zavod). Sedaj namreč o podaji teh soglasij odločajo občinski sveti, zato so postopki podaj soglasij precej dolgotrajni.

* Za delovanje oddelka prilagojenega programa za predšolske otroke se na podlagi izkazanih potreb določi dodatno lokacijo in sicer v enoti Vrtca Nova Gorica Najdihojca v Novi Gorici, v kateri so na voljo proste kapacitete.
* Uskladitve Odloka z Zakonom o organizaciji in financiranju vzgoje in izobraževanja (ZOFVI-N) (Uradni list RS, št. 207/21), na podlagi katerega se ponovno spreminja sestava Sveta zavoda in določa enajst člansko sestavo Sveta zavoda.
* Uskladitev nalog Sveta zavoda z določili ZOFVI.

*CILJI IN NAČELA:*

S spremembami in dopolnitvami Odloka se sledi naslednjim ciljem:

* Določena bo pravna podlaga za izdajo soglasij županov občin ustanoviteljic zavoda:
* k vrsti in številu oddelkov ter številu otrok v oddelku vrtca,

- k sistemizaciji delovnih mest v vrtcu,

- k objavi prostega delovnega mesta za strokovne delavce v vrtcu.

* Dodatni oddelek vrtca s prilagojenim programom za predšolske otroke bo organiziran skladno s potrebami otrok.
* Odlok bo usklajen s spremembami in dopolnitvami določil ZOFVI, ki jih je povzročil Zakon za zmanjšanje neenakosti in škodljivih posegov politike ter zagotavljanje spoštovanja pravne države in ki določajo, da svet zavoda namesto dosedanjih treh sestavlja pet predstavnikov delavcev.
* S sprejemom Odloka bodo naloge sveta zavoda v ustanovitvenem aktu usklajene z določili ZOFVI.

*OCENA STANJA:*

Postopki podaj soglasij sedaj trajajo predolgo, s sprejemom predloga Odloka pa bi se občine ustanoviteljice z izdajo soglasij županov občin soustanoviteljic zavoda hitreje odzivale na predlagane spremembe v zavodu, ki se nanašajo na vrtec.

Trenutno je za izvajanje prilagojenega programa za vrtec na razpolago samo ena lokacija, Odlok pa bo omogočil izvajanje prilagojenega programa za vrtec tudi na dodatni lokaciji, v kolikor bi se pokazale potrebe po širjenju programa.

Odlok je potrebno uskladiti z ZOFVI; z Odlokom se uskladi sestava sveta zavoda tako, da jo po novem sestavlja enajst članov. Ponovno se poveča število predstavnikov delavcev, kar pomeni, da bodo imeli delavci pet predstavnikov, predstavniki ustanovitelja in starši pa vsak po tri predstavnike.

Tudi naloge sveta zavoda je potrebno uskladiti z ZOFVI.

*FINANČNE IN DRUGE POSLEDICE:*

S sprejemom predlaganega Odloka za Občino Renče-Vogrsko ne bodo nastale nobene dodatne materialne obveznosti.

Pripravila:

Vladka Gal Janeš

Višja svetovalka I za družbene dejavnosti

Predlog odloka:

Na podlagi 3. člena Zakona o zavodih (Uradni list RS - stari, št. 12/91, Uradni list RS/I, št. 17/91 - ZUDE, Uradni list RS, št. 55/92 - ZVDK, 13/93, 66/93, 45/94 - odl. US, 8/96, 31/00 - ZP-L, 36/00 - ZPDZC, 127/06 - ZJZP) in 41. člena Zakona o organizaciji in financiranju vzgoje in izobraževanja (Uradni list RS, št. 16/07 - uradno prečiščeno besedilo, 118/06 - ZUOPP-A, 36/08, 58/09, 64/09 - popr., 65/09 - popr., 20/11, 40/12 - ZUJF, 57/12 - ZPCP-2D, 2/15 - odl. US, 47/15, 46/16, 49/16 - popr., 25/17 – Zvaj, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23) so:

* Mestni svet Mestne občine Nova Gorica na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19), na seji dne \_\_\_\_\_\_\_\_\_\_\_\_;
* Občinski svet Občine Brda na podlagi 18. člena Statuta Občine Brda (Uradno glasilo slovenskih občin, št. 26/17 in 16/18), na seji dne \_\_\_\_\_\_\_\_\_\_\_\_;
* Občinski svet Občine Kanal ob Soči na podlagi 14. člena Statuta Občine Kanal ob Soči (Uradni list RS, št. 62/19), na seji dne \_\_\_\_\_\_\_\_\_\_\_\_;
* Občinski svet Občine Miren-Kostanjevica na podlagi 17. člena Statuta Občine Miren-Kostanjevica (Uradni list RS, št. 2/16 - uradno prečiščeno besedilo, 62/16 in 14/23), na seji dne \_\_\_\_\_\_\_\_\_\_\_\_;
* Občinski svet Občine Renče–Vogrsko na podlagi 18. člena Statuta Občine Renče-Vogrsko, (Uradni list RS, št. 22/12 – uradno prečiščeno besedilo, 88/15 in 14/18), na seji dne \_\_\_\_\_\_\_\_\_\_\_;
* Občinski svet Občine Šempeter-Vrtojba na podlagi 15. člena Statuta Občine Šempeter-Vrtojba (Uradni list. RS, št. 5/18), na seji dne \_\_\_\_\_\_\_\_\_\_\_\_

sprejeli

**ODLOK**

**o spremembah in dopolnitvah**

**Odloka o ustanovitvi javnega zavoda Osnovna šola Kozara Nova Gorica**

1. člen

V Odloku o ustanovitvi javnega zavoda Osnovna šola Kozara Nova Gorica (Uradno glasilo, št. 11/97, Uradni list RS, št. 33/05, 124/08, 53/10, 12/20 in 81/22 se v 1. členu za prvim odstavkom doda nov drugi odstavek, ki se glasi:

»O ustanoviteljskih pravicah in obveznostih odločajo mestni oziroma občinski sveti občin ustanoviteljic zavoda, razen o soglasjih:

- k vrsti in številu oddelkov ter številu otrok v oddelku vrtca,

- k sistemizaciji delovnih mest v vrtcu,

- k objavi prostega delovnega mesta za strokovne delavce v vrtcu,

o katerih odločajo župani občin ustanoviteljic zavoda.«.

1. člen

V 2. členu se v drugem odstavku na koncu druge alineje pika nadomesti z vejico ter doda nova tretja alineja, ki se glasi:

»- enota Vrtec pri OŠ Kozara Nova Gorica, ki deluje na lokaciji: Vrtec Najdihojca, Gregorčičeva ulica 17, Nova Gorica.«.

1. člen

V 11. členu se prvi odstavek spremeni tako, da se glasi:

»Zavod upravlja 11 članski svet zavoda, ki ga sestavljajo:

* 3 predstavniki občin ustanoviteljic,
* 5 predstavnikov delavcev zavoda,
* 3 predstavniki staršev.«.

Besedilo tretjega odstavka se spremeni tako, da se glasi:

»Predstavnike delavcev zavoda volijo delavci na tajnih in neposrednih volitvah tako, da imajo po enega predstavnika:

* strokovni delavci, ki so zaposleni v organizacijski enoti Vrtec pri OŠ Kozara Nova Gorica,
* strokovni delavci, ki poučujejo v prilagojenem programu osnovne šole,
* strokovni delavci, ki poučujejo v posebnem programu vzgoje in izobraževanja,
* strokovni delavci, ki delajo v službi za izvajanje dodatne strokovne pomoči,
* administrativno – računovodski in tehnični delavci.«.

1. člen

V 13. členu se sedemnajsta alineja črta.

Dosedanja osemnajsta alineja postane sedemnajsta alineja.

1. člen

V 30. členu se v četrtem odstavku za besedo »ustanovitelji« vejica nadomesti s piko in črta besedilo »po predhodnem soglasju sveta zavoda.«.

PREHODNE IN KONČNE DOLOČBE

1. člen

Zavod mora uskladiti splošne in druge akte zavoda s tem odlokom najkasneje v šestih mesecih od uveljavitve tega odloka.

Do uskladitve splošnih in drugih aktov zavoda s tem odlokom se smiselno uporabljajo določila obstoječih aktov zavoda, če niso v nasprotju s tem odlokom.

1. člen

Ta odlok je sprejet, ko ga v enakem besedilu sprejmejo občinski sveti vseh občin ustanoviteljic. Mestna občina Nova Gorica, Občina Kanal ob Soči, Občina Miren – Kostanjevica in Občina Šempeter – Vrtojba objavijo ta odlok v Uradnem listu RS po tem, ko ga Občina Renče – Vogrsko objavi v svojih uradnih objavah in Občina Brda v Uradnem glasilu slovenskih občin.

1. člen

Ta odlok začne veljati petnajsti dan po objavi v Uradnem listu Republike Slovenije.

|  |  |
| --- | --- |
| Številka: 007-7/2007-  Datum:  Številka:  Datum:  Številka:  Datum:  Številka:  Datum:  Številka:  Datum:  Številka:  Datum: | **Mestna občina Nova Gorica**  **Župan, Samo Turel**  **Občina Brda**  **Župan, Franc Mužič**  **Občina Kanal ob Soči**  **Župan, Miha Stegel**  **Občina Miren-Kostanjevica**  **Župan, Mauricij Humar**  **Občina Renče-Vogrsko**  **Župan, Tarik Žigon**  **Občina Šempeter-Vrtojba**  **Župan, mag. Milan Turk** |
|  |  |